Les Folies de Carcaixent participen en el Festival de Folklore de Burgos
12 de juliol de 2017

Carcaixent

El grup de danses «Les Folíes de Carcaixent» està participant esta setmana en la 41 edició del Festival Internacional de Folklore «Ciudad de Burgos». Ahir va tenir lloc la cerimònia inaugural i el programa d’activitats i actuacions s’allargarà fins al dissabte. Està previst que el grup carcaixentí actue esta vesprada i el dissabte durant la cerimònia de cloenda del Festival.

En la trobada, considerada el millor festival de folklore a nivell estatal, intervenen més de 450 participants de 15 associacions de països com Mèxic, Índia, Txuvàixia, República Txeca i Equador, a més de representants de Burgos i València. La regidora de Cultura, Desirée Palma, ha viatjat a Burgos junt amb el grup de danses carcaixentí per formar part dels diferents actes institucionals que completen el programa d’activitats.

\*Imatge realitzada per l'organització del Festival